2019 yil 12 avgust kuni soat 01:00larda Toshkent shahrining Mirzo Ulug‘bek tumani Qaynarsoy ko‘chasida yashovchi 40 yoshli A.L. uyida o‘zaro janjal tufayli tanishi, Gyote ko‘chasida yashovchi 52 yoshli H.M.ning boshi va qorin qismiga urib-tepib jarohat yetkazgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, natijada H.M. kasalxonaga keltirilganida vafot etgan. A.L. ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.